CONSILIUL LOCAL AL  MUNICIPIULUI  CRAIOVA

HOTĂRÂREA NR. 214
Consiliul Local al Municipiului Craiova, întrunit în şedinţa extraordinară din data de 02.04.2009;

Având în vedere raportul nr.40512/2009 întocmit de Direcţia Economico -Financiară prin care se propune aprobarea bugetului de venituri şi cheltuieli al Serviciului Public Comunitar de Evidenţă a Persoanei Craiova, pe anul 2009 şi rapoartele comisiilor de specialitate ale Consiliului Local al Municipiului Craiova nr.113, 116, 117, 118, 125/2009;

În conformitate cu prevederile Legii nr.273/2006 privind finanţele publice locale; 

           În temeiul art.36 alin.2 lit. b coroborat cu alin.4 lit. a, art.45 alin.2 lit. a şi art.61 alion.2 din Legea nr.215/2001, republicată, privind administraţia publică locală;

hotărĂŞte:

Art.1.  Se aprobă bugetul de venituri şi cheltuieli al Serviciului Public Comunitar de Evidenţă a Persoanei Craiova, pentru anul 2009, la valoarea de 2.935 mii lei, conform anexei care face  parte integrantă din prezenta hotărâre.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară  şi Serviciul Public Comunitar de Evidenţă a Persoanei Craiova vor aduce la îndeplinire prevederile  prezentei hotărâri.

     PREŞEDINTE DE ŞEDINŢĂ,                                       CONTRASEMNEAZĂ,

                                                                                                  SECRETAR,

       Gheorghe NEDELESCU                                                 Nicoleta MIULESCU

